{"word_count": 146, "character_count": 1031}
https://www.icac.cat/serveis/publicacions/llibre/althiburos-ii-laire-du-capitole-et-la-necropole-meridionale-etudes/Aquest llibre és el segon volum d’una sèrie de publicacions sobre la ciutat númida i romana d’Althiburos, en el marc del projecte de recerca que hi han dut a terme la Universitat de Barcelona i l’Institut Nacional del Patrimoni de Tunísia, amb la col·laboració de l’ICAC.En el primer volum (Althiburos I. La fouille dans l’aire du capitole et dans la nécropole méridionale, Documenta núm. 18) es varen presentar els resultats bàsics de les excavacions realitzades entre el 2006 i el 2010 a l’àrea central de la ciutat, a banda i banda del capitoli, i a la necròpoli meridional d’aquesta.El volum que ara veu la llum recull els estudis de materials generats pels esmentats treballs d’excavació, presentats en dues parts: un primer bloc amb estudis de materials arqueològics i un segon bloc dedicat als estudis de materials arqueobiològics.Hi han participat una trentena d’especialistes entre autors i col·laboradors.